CELEX: 32019R2178
Language: fi
Date: 2019-10-14 00:00:00
Title: Komission delegoitu asetus (EU) 2019/2178, annettu 14 päivänä lokakuuta 2019, Euroopan parlamentin ja neuvoston asetuksen (EU) 2016/1076 muuttamisesta Komorien liiton sisällyttämiseksi liitteeseen I

20.12.2019   
               
               
                  FI
               
               
                  Euroopan unionin virallinen lehti
               
               
                  L 330/2
               
            
         KOMISSION DELEGOITU ASETUS (EU) 2019/2178,
         annettu 14 päivänä lokakuuta 2019,
         Euroopan parlamentin ja neuvoston asetuksen (EU) 2016/1076 muuttamisesta Komorien liiton sisällyttämiseksi liitteeseen I
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1076 (1) ja erityisesti sen 2 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2016/1076 liitteessä I luetellaan maat, joihin kyseisessä asetuksessa säädettyjä markkinoillepääsyjärjestelyjä sovelletaan.
                  
               
                     (2)
                  
                  
                     Itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavaa väliaikaista sopimusta (2), jäljempänä ’väliaikainen talouskumppanuussopimus’, on sovellettu väliaikaisesti 14 päivästä toukokuuta 2012 neljässä (Madagaskar, Mauritius, Seychellit ja Zimbabwe) niistä kuudesta itäisen ja eteläisen Afrikan valtiosta, jotka allekirjoittivat ja ratifioivat sopimuksen.
                  
               
                     (3)
                  
                  
                     Komorien liitto talletti väliaikaisen talouskumppanuussopimuksen ratifioimiskirjan 7. helmikuuta 2019. Väliaikaista talouskumppanuussopimusta sovelletaan EU:n ja Komorien liiton välillä väliaikaisesti kyseisestä päivästä alkaen.
                  
               
                     (4)
                  
                  
                     Sen vuoksi Komorien liitto olisi sisällytettävä liitteeseen I,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään asetuksen (EU) 2016/1076 liitteeseen I ilmaisun ”KAMERUNIN TASAVALTA” jälkeen seuraava ilmaisu:
            
               ”KOMORIEN LIITTO”
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         
         
            Tehty Brysselissä 14 päivänä lokakuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 185, 8.7.2016, s. 1.
         
            (2)  EUVL L 111, 24.4.2012, s. 2.